Imtella' April 8, 2021 - Aġġornata 8 Ta' April, 2021 1:23pm Uffiċjali tad-Dwana fil-Maltapost qabdu total ta' €17,410 f'kontanti foloz li kienu f'pakkett li wasal miċ-Ċina. Il-konsenja kien fiha 103 karti foloz tal-€20, 102 karti foloz tal-€100 u 103 karti foloz tal-€50. Fi stqarrija d-Dipartiment tad-Dwana qal li din hija t-tieni qabda tax-xorta tagħha flaħħar erba' ġimgħat. Intant, fil-qabda tal-11 ta' Marzu kien hemm 102 flus foloz tal-€50, 102 oħra tal-€100, u 103 tal-€500, li flimkien laħħqu €66,800. Qal li l-karti kienu jidhru awtentiċi ħafna, u ġew mgħoddija lill-Pulizija mit-taqsima tar-reati ekonomiċi għal iktar investigazzjoni. Bil-qabdiet ġie infurmat ukoll il-Bank Ċenrali ta Malta.